wickkiey/tamil-wikipedia-chunked huggingface dataset:
# காபீன்

வேதியியலில், **காபீன்** அல்லது **கார்பீன்**(Carbene) என்பதன் பொது வாய்பாடுR-(C**:**)-R' அல்லது R=C**: **ஆகும்.மையக் கரி அணு இரண்டே தொகுதிகளுடன் சகபிணைப்பினால் இணைந்தும் மற்ற எலெக்ட்ரான்கள் பிணைப்பில்லாமலும் நடுநிலையாக இருந்தால் இவ்வமைப்புகள் கார்பீன்கள் (carbenes) எனப்படும. இவ்வமைப்புகளின் மூலப் பொருள் CH2 (மெத்திலீன்) எனப்படும். ஆனால், இதன் வழிப்பொருள்கள் (derivatives) கார்பீன்கள் என அழைக்கப்படுகின்றன. எடுத்துக்காட்டாக ČсI2 டை குளோரோ கார்பீன் என அழைக்கப்படுகிறது. கார்பீன்கள் பொதுவாக இருவழிகளில் உருவாகின்றன. நீக்கல் வினைகளில் ஒரு கரி அணு தொகுதியை எலெக்ட்ரான் இல்லாமலும் (புரோட்டான்), மற்றொரு தொகுதியை எலெக்ட்ரான்களுடனும் (ஹாலைடு அயனி) இழப்பதனால் கார்பீன் உருவாகலாம்.  
சிலவகையான இரட்டைப் பிணைப்புள்ள சேர்மங்கள் பிளப்பதால் கார்பீன்கள் உருவாகலாம்.
கார்பீன்கள் மிக அதிக வினைபுரியும் தன்மை கொண்டவையாதலால் இம்மாதிரியான வினைகள் இருப்பதன் உண்மையை அறிதல் மிகக் கடினமாக உள்ளது.  
இரண்டு பிணைப்பில் ஈடுபடாதவலுவளவு எதிர்மின்னிகளையும்இரு வலுவளவையும் உடைய நடுநிலையான கரிம அணுவைக் கொண்ட மூலக்கூறு ஆகும்.
# புழுப்பாம்பு

**புழுப்பாம்பு** (Ramphotyphlops braminus) என்பது ஒரு நஞ்சற்ற பாம்பு ஆகும். இப்பாம்புகள் பெரும்பாலும் ஆப்பிரிக்கா, ஆசியாவில் காணப்பட்டாலும், உலகின் பல பகுதிகளில் பரவிவிட்டது. அந்தமான் உட்பட இந்தியா முழுவதும் உள்ளது. இலட்சத்தீவுகளில் காணப்படும் ஒரே பாம்பு இதுதான். இதை மேலோட்டமாக கண்டு மண்புழு என்று ஏமாறுபவர்கள் உண்டு.
# புழுப்பாம்பு

## விளக்கம்

புழுப்பாம்பு]]
இவற்றில் பெரிய பாம்புகளே சிறியதாகவும், மெல்லியதாகவும் நீளம் தோராயமாக 6.35-16.5 செமீ (2½ 6 ½ அங்குளம்) இருக்கும். இவை செம்பழுப்பு அல்லது கருமை நிறம் கொண்ட பாம்புகளாகும். இவற்றின் உடலில் வழவழப்பான செதில்கள் ஒன்றின் மேல் ஒன்றாக இருக்கும். இதன் வால் மொட்டையாக இருக்கும், ஆனால் அதில் கூரிய முள் இருக்கும்.இதன் கண்கள் சாதாரணமாக புலப்படாது செதில்களுக்கு இடையில் புள்ளிபோல இருக்கும். இவற்றின் குஞ்சுகள் பெரிய பாம்புகளைப்போல அதே நிறத்தில் இருக்கும்.
# புழுப்பாம்பு

## வாழ்விடம்

பொதுவாக நகர்ப்புற தோட்டங்கள் மற்றும் விவசாய நிலங்களிலும் இவை காணப்படுகின்றன. இந்த பாம்புகள் நிலத்தடியில் உள்ள எறும்பு, கரையான் புற்றுகளில் வாழும். ஈரமான காடுகள், உலர் காடுகள் ஆகிய இடங்களில் உள்ள ஈரமான இலைகள், மட்கிய மண்ணின்கீழ் காணப்படும்.
# புழுப்பாம்பு

## உணவு

இவற்றின் உணவு புற்றுக்களில் உள்ள குடம்பிகள், கரையான்களின் முட்டைகள், ஆகியவற்றை உண்டு வாழும்.
# புழுப்பாம்பு

## இனப்பெருக்கம்

இந்த வகை இனம் சார்ந்தவை அனைத்தும் பெண் பாம்புகளாக இருப்பதால், ஆண் துணையின்றி இனப்பெருக்கம் செய்பவையாக உள்ளன. இவை எட்டு முட்டைகள்வரை இடுகின்றன
# பார்க் ரிட்சு, நியூ செர்சி

**பார்க் ரிட்சு, நியூ செர்சி** என்பது நியூ செர்சி மாகாணத்தில் உள்ள ஒரு ஊராகும். 2010-ம் ஆண்டு மக்கள் தொகை கணக்கெடுப்பின்படி சுமார்8,645 நபர்கள் இப்பகுதியில் வசித்துவருகின்றனர்,2000-ம் ஆண்டு இது 8,708 ஆகவும், 1990-ம் ஆண்டு 8,102 ஆகவும்இருந்ததுகுறிப்பிடத்தக்கது.
# பார்க் ரிட்சு, நியூ செர்சி

## வரலாறு

பார்க் ரிட்சு 1894-ம் ஆண்டு மே 15-ம் நாள் நியூ செர்சி சட்டப்பேரவையில் கொண்டு வந்த தீர்மானத்தின் அடிப்படையில் உருவானது. 1894-ம் ஆண்டில் மட்டும் சுமார் 26-ஊர்கள் உருவாக்கப்பட்டது. ரிவர்வேலிபகுதியிலிருந்துசிலபகுதிகளை எடுத்துக்கொண்டும் (சூலை 15, 1929), வுட்க்ளிப்லேக் பகுதியிலிருந்து (டிசம்பர் 15, 1955) சிலபகுதிகளைஇழந்தும்பார்க்ரிட்சு உருவாக்கப்பட்டது.வாசிங்க்டன் நகரத்திருத்திலிருந்துசிலபகுதிகளையும்(நவம்பர்26, 1956), ஹில்சுடேலியில் சில பகுதிகளை பகிர்ந்து கொண்டும் (பிப்ரவரி 10, 1958) வுட்க்ளிப் லேக்(சூன் 9, 1958) மற்றும் வாசிங்க்டன் (ஆகத்து 11, 1958) ஆகிய இடங்களில் இருந்து சில பகுதிகளையும் இணைத்துக்கொண்டது, பார்க் ரிட்சு.
# பார்க் ரிட்சு, நியூ செர்சி

## பொருளாதாரம்

தி ஹெர்ட்சு கார்ப்பரேசன், என்ற கார் வாடகைக்கு விடும் நிறுவனத்தின் தலைமையகம் இங்கு அமைந்துள்ளது. இப்பகுதியின்அரசாங்கத்திற்கு அதிக வரி செலுத்தும் நிறுவனங்களில் இது முதலிடத்தில் உள்ளது. 2013-ம் ஆண்டு மே 7-ம் நாள் தங்கள் நிறுவனத்தின் தலைநகரத்தை புளோரிடோ மாகாணத்திலுள்ள எஸ்டெரோ நகரத்திற்கு மாற்றுவதாக அறிவித்த போதும், தற்போது வரை பார்க் ரிட்சுவை தலைமையகமாகக் கொண்டு செயல்பட்டு வருகிறது.  
சோனி நிறுவனம், தன்னுடைய ஆராய்ச்சி நிறுவனத்தை இப்பகுதியில் நிறுவி உள்ளது.
# பார்க் ரிட்சு, நியூ செர்சி

## போக்குவரத்து

இங்கு தொடர் வண்டி போக்குவரத்து முதன்மையாக இருக்கிறது, இத்தொடர் வண்டிகளின் நிறுத்தங்களிலுள்ளமிதிவண்டிகள், பயணிகளுக்கும், பாதசாரிகளுக்கும் மிகவும் உதவியாக இருக்கிறது.
# தற்காலத் தமிழ் மரபுத்தொடர் அகராதி

**தற்காலத் தமிழ் மரபுத்தொடர் அகராதி**, பா. ரா. சுப்பிரமணியனை முதன்மை ஆசிரியராகக் கொண்டு, மொழி கலாச்சார வள மேம்பாட்டு அறக்கட்டளை வெளியிட்டுள்ள தமிழ்-தமிழ்-ஆங்கிலம் நடையில் அமைந்துள்ள அகரமுதலி ஆகும்.
# தற்காலத் தமிழ் மரபுத்தொடர் அகராதி

## அமைப்பு

சுமார் 80,000 அச்சிட்ட பக்கக்ளைப் பரிசீலித்து உருவாக்கப்பட்ட தகவல் தளத்தைக் கொண்டு தொகுக்கப்பட்டுள்ள இவ்வகராதியில் தமிழ் அகரவரிசைப்படி சொற்கள் அமைக்கப்பட்டு தற்காலத்தமிழில் மரபுத் தொடர்களுக்கு பொருள் தரப்பட்டுள்ளது.  
'தற்காலத் தமிழ் மரபுத்தொடர் அகராதி', தமிழ்-தமிழ்-ஆங்கிலம், நூல், (1997; மொழி கலாச்சார வள மேம்பாட்டு அறக்கட்டளை, சென்னை)
# கலிபோர்னியம் ஆக்சிகுளோரைடு

**கலிபோர்னியம் ஆக்சிகுளோரைடு** *(Californium oxychloride)* என்பது CfOCl என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அளவிடக்கூடிய அளவுக்கு சற்று கூடுதலாகக் கிடைத்த இந்த முதல் கதிரியக்கச் சேர்மம் 1960 ஆம் ஆண்டில் கண்டறியப்பட்டது. ஒற்றை கலிபோர்னியம் நேரயனியும் ஓர் ஆக்சிகுளோரைடு எதிர்மின் அயனியும் சேர்ந்து இச்சேர்மம் உருவாகிறது. முதன்முதலாக தனித்துப் பிரிக்கப்பட்ட கலிபோர்னியச் சேர்மமும் இதுவேயாகும்
# கலிபோர்னியம் ஆக்சிகுளோரைடு

## தயாரிப்பு

கலிபோர்னியம்(III) ஆக்சைடுடன் ஈரமான ஐதரசன் குளோரைடைச் சேர்த்து வினைபுரியச் செய்தால் கலிபோர்னியம் ஆக்சிகுளோரைடு நீராவியுடன் சேற்ந்து உருவாகிறது.
# கலிபோர்னியம் ஆக்சிகுளோரைடு

## இயற்பியல் பண்புகள்

கலிபோர்னியம் ஆக்சிகுளோரைடு சேர்மம் வெளிர் பச்சை நிறப் படிகங்களை உருவாக்குகிறது.
# உருத்திரர்கள்

*உருத்திரர்கள்* என்போர், சிவனின் உருத்திர வடிவத்தைத் தாங்கிய கூட்டத்தார் ஆவர். இந்துக்களின் 33 தேவர்களில் இவர்கள் பதினொரு பேர் ஆவர். சிலவேளைகளில், உருத்திரனின் மகன்களாகக் கூறப்படும் மருத்துக்களே இவர்கள் என்பதுண்டு.
# உருத்திரர்கள்

## தோற்றம்

பின்னாளில் சிவனாக வளர்ந்த உருத்திரனைச் சார்ந்த கூட்டத்தவர்களே ஆரம்ப கால இலக்கியங்களில் உருத்திரர்கள் என்றழைக்கப்படுகின்றனர். சிலபல பிரமாணம் நூலானது, உருத்திரர்கள், உருத்திரனின் கணத்தவர் என்கின்றது. பிரகதாரண்யக உபநிடதம் பிராணன் முதலான பத்து வாயுக்களும் ஆன்மாவும் இணைந்த பதினொரு உருப்படிகளுமே பதினொரு உருத்திரர். இவர்கள் மனித உடலிலிருந்து வெளியேறும் போது, மரணத்தை ஏற்படுத்தி, மக்களை அழவைப்பார்கள் என்கின்றது. "ருத்ர" என்ற வடமொழிச் சொல்லுக்கு "அழுபவன்" என்றும் பொருள் உண்டு. வாமன புராணத்திலும் அரிவம்சமும் இவர்கள் பிரமனுக்கும், பசுக்களின் அன்னையான சுரபிக்கும் பிறந்தனர் என்கின்றன. கபாலியின் தலைமையில் சென்று இவர்கள் கயாசுரனை வதைத்ததாக மச்சபுராணக் கதை விவரிக்கின்றது. சிங்கத்தோலும் பாம்பும் அணிந்து அடர்சடை கொண்ட இவ்வுருத்திரர்கள், அசுரரை அழிக்க திருமாலுக்கு உதவியதாக, வேறொரு இடத்தில் சொல்கின்றது. இரு பெயருமே இரு வேறு கூட்டத்தாரைக் குறிக்கும் என்று வலியுறுத்தும் சில ஆய்வாளர்கள்,
# உருத்திரர்கள்

## பதினொரு உருத்திரர்களின் பெயர்ப்பட்டியல்

மச்ச புராணம், விஷ்ணு புராணம், மகாபாரதத்திலுள்ள மூன்று வெவ்வேறு குறிப்புகள், ஏனைய புராணங்களில் சொல்லப்படும் வழக்கமான குறிப்பு என்பன இங்கு பட்டியற்படுத்தப்பட்டுள்ளன. விஷ்ணு புராணம், உருத்திரர்களோடு, பதினொரு உருத்திரைகளின் பெயரையும் சொல்கின்றது. பெயர்கள் தரப்பட்ட ஒழுங்கில் இல்லை.  
| பிங்கல நிகண்டு | மச்சபுராணம் | விஷ்ணு புராணம் | மகாபாரதம் 01 | மகாபாரதம் 02 | மகாபாரதம் 03 | வேறு சில புராணங்கள் |
| --- | --- | --- | --- | --- | --- | --- |
| மகாதேவன் | சேனானி | மன்யு-தீ | பினாகி | பினாகி | பினாகி | அயன் |
| உருத்திரன் | நிருதி | மனு-விருத்தி | நிருதி | பகுரூபன் | பித்துருவன் | உருத்திரன் |
| சங்கரன் | அபராயிதன் | மகிமாசன்-உசானை | ஈசுவரன் | சவித்திரன் | ஈசுவரன் | அபராயிதன் |
| நீலலோகிதன் | பிங்கலன் | மகான்-ஊர்ணை | அயைகபாதன் | அயைகபாதன் | அயைகபாதன் | ஏகபாதன் |
| ஈசானன் | மிருகவியாதன் | சிவன்-நியுதை | மிருகவாதன் | விசுவரூபன் | விருசகவி | ஈசானன் |
| விசயன் | சம்பு | ரிதுத்துவசன்- சர்ப்பி | தாணு | சயந்தன் | கவனன் | சம்பு |
| வீமதேவன் | தகனன் | உக்கிரரேதசு-இளை | தகனன் | திரியம்பகன் | திரியம்பகன் | திரியம்பகன் |
| பவோற்பவன் | கரன் | பவன்-அம்பிகை | பகன் | கரன் | மகேசுவரன் | கரன் |
| சவுமியன் | அகிரவிரதியன் | காமன்-ஐராவதி | அகிபுத்தினியன் | அகிபுத்தினியன் | அகிபுத்தினியன் | அகிபுத்தினியன் |
| கபாலி | கபாலி | வாமதேவன்-சுதை | கபாலி | இரைவதன் | ரிதன் | திரிபுவனன் |
| அரன் | கபர்தினன் | திருதவிரதன்-தீக்கை | சர்ப்பன் | விரூபாக்கன் | சம்பு | துவாதசன் |
| } |  |  |  |  |  |  |
# உருத்திரர்கள்

## மேலும் பார்க்க

- முப்பத்தி மூன்று தேவர்கள்
- ஆதித்தர்கள்
- சிவன்
- உருத்திரன்
# உருத்திரர்கள்

## உசாத்துணைகள்

-
-
# ல டொமாட்டினா

**ல டொமாட்டினா** (தமிழ்: தக்காளித் திருவிழா, Spanish: La Tomatina) ஸ்பெயின் நாட்டின் வளன்சியான் மாநிலத்தின் வளன்சியா மாகாணத்தில் அமைந்திருக்கும் பூணல் என்ற நகரத்தில் நடைபெறும் ஒரு திருவிழா ஆகும். இத் திருவிழாவில் கலந்து கொள்பவர்கள் ஒருவர் மீது மற்றொருவர் தக்காளிகளை வீசி எறிந்து விளையாடுவார்கள். கடந்த 1945-ஆம் ஆண்டு முதல் ஆகஸ்ட் மாதத்தின் கடைசி புதன்கிழமைகளில் இத் திருவிழா நடைபெறுவது வழக்கம்.
# ல டொமாட்டினா

## வரலாறு

1945-ஆம் ஆண்டு, கடைசி புதன்கிழமை நாளில் ( 29, ஆகஸ்ட் 1945) வளன்சியான் நகரத்தில் நடைபெற்ற "ராட்சத பெரிய தலை பொம்மைகள்" அணிவகுப்பு விழாவில் பங்கேற்க இளைஞர்கள் சிலர் அந்நகர சதுக்கத்தில் ஒன்றுகூடியிருந்தார்கள். அப்போது அந்த இளைஞர்கள் தம்மோடு கூட இசைக் கலைஞன் ஒருவனையும் அழைத்து வந்திருந்தனர். அவர்களது ஆரவாரக் கொண்டாட்டத்தின் போது, அவர்களில் ஒருவன் வழித்தடத்தில் வைக்கப்பட்டிருந்த காய்கறி வண்டிகளை எல்லாம் தள்ளி விழுத்திக் கொண்டே மேடையிலிருந்து தவறி விழுந்தான். அதனால் அங்கு ஒரு பெருங்கூட்டமே அவனைச் சூழந்து கொண்டது. அந்தக் கூட்டத்தில் இருந்தவர்கள் இடறிவிழுந்த காய்கறி வண்டிகளில் வைக்கப்பட்டிருந்த தக்காளிகளை எடுத்து ஒருவர் மீது ஒருவர் வீசி விளையாடத் தொடங்கினார்கள். பின்னர் காவல்துறையினர் வந்தே அக் கூட்டத்தை அகற்றினார்கள்.  
அடுத்த ஆண்டு அதே ஆகஸ்ட் மாத கடைசி புதன் கிழமையில் ஒன்றுகூடிய ஒரு சில இளைஞர்கள், தமது வீடுகளிலிருந்து கொண்டு வரப்பட்ட தக்காளிகளை ஒருவர் மீது ஒருவர் வீசி எறிந்து விளையாடி மகிழ்ந்தனர். மீண்டும் பெருங்கூட்டம் கூடிவிட, காவல்துறையினர் வந்து அக்கூட்டத்தை அப்புறப்படுத்தினார்கள். இது அங்குள்ள மக்களை ஈர்த்துவிடவே, 1950-யிலிருந்து அதே நாளில் தக்காளிகளை வீசி எறிந்து விளையாடி மகிழ அந்த நகராட்சியே அனுமதி வழங்கியது. ஆனால், எதிர்பாராதவிதமாக அடுத்த ஆண்டே அனுமதியை ரத்து செய்ததோடு, பல இளைஞர்களும் கைது செய்யப்பட்டனர். ஆனால், நகரத்து மக்கள் பலரும் ஒன்றுகூடி காவல்துறையை தடுத்தனர். இறுதியில் வேறு வழியின்றி காவல்துறையினர் கைதானவர்களை விடுவித்தது. இதன் பின் இத்திருவிழாவின் புகழ் பெரியளவில் பரவியது. அடுத்தடுத்த ஆண்டுகளில் பலமுறை இத் திருவிழாவை தடுக்கப் பார்த்தும் பயனளிக்கவில்லை. 1957-யில் "தக்காளியின் கருமாதி" என்ற பெயரில் பல இளைஞர்கள் ஒன்று கூடினார்கள். அந்த ஒன்றுகூடலில் இசைக்கலைஞர்கள், பாடகர்கள், நகைச்சுவைக் கலைஞர்களும் பங்கேற்றார்கள். அந்த ஒன்றுகூடலின் சிறப்பம்சமே, பெரிய சவப்பெட்டி ஒன்றில் மிகப் பெரிய தக்காளி வடிவத்தை வைத்து ஆடிப் பாடிக் கொண்டே ஊர்வலம் வந்தனர். மக்களிடையே இது பெரும் கவனத்தைப் பெற்றதால், நகரத்துவாசிகள் சிலரது வேண்டுகோளிற்கு இணங்க ஒருசில கட்டுப்பாடுகளையும், விதிகளுக்கும் உட்பட்டு இத் திருவிழாவை கொண்டாட அனுமதி அளித்தார்கள். காலம் செல்ல செல்ல இந்த கட்டுப்பாடுகளில் பல தளர்த்தப்பட்டுவிட்டன.
# வளன்சியான் மாநிலம்

வளன்சியான் சமூகம் (Valencian:<span> </span><span lang="ca-valencia">*Comunitat Valenciana*</span>, Spanish:<span> </span><span lang="es">*Comunidad Valenciana*</span>),<span id="cxcite_ref-a_1-1" rel="dc:references" contenteditable="false" data-sourceid="cite_ref-a_1-1"><span></span></span><span id="cxcite_ref-a_1-1" rel="dc:references" contenteditable="false" data-sourceid="cite_ref-a_1-1"></span><span id="cxcite_ref-b_2-1" rel="dc:references" contenteditable="false" data-sourceid="cite_ref-b_2-1"><span></span></span><span id="cxcite_ref-b_2-1" rel="dc:references" contenteditable="false" data-sourceid="cite_ref-b_2-1"></span>அல்லது வளன்சியான் நாடு**(**Valencian:<span> </span><span lang="ca-valencia">*País Valencià*</span>)ஸ்பெயின் நாட்டுக்குள் அமைந்திருக்கும் தன்னாட்சி பெற்ற ஒரு மாநிலமாகும். மக்கள் தொகை அளவில் நான்காவது பெரிய மாநிலம் இதுவாகும். ஏறத்தாழ 52 லட்சம் மக்கள் வசிக்கின்றனர். இம் மாநிலத்தின் தலைநகரம் வளன்சியா ஆகும், இது ஸ்பெயினின் மூன்றாவது பெரிய நகரமாகும். இம் மாநிலம் மத்தியதரைக்கடலை அண்மித்து இபேரியன் தீபகற்பத்தின் தென் கிழக்கு மூலையில் அமைந்திருக்கின்றது. வடக்கில் காட்டோலினியா, மேற்கில் அராகோன், கஸ்டிலா லமாஞ்சா ஆகியவையும், தெற்கில் முர்சியாவும் அமைந்திருக்கின்றது. கஸ்டலோன், வளன்சியா, அலிகாந்தே ஆகிய மாகாணங்களை உள்ளடக்கியதே வளன்சியான் மாநிலம்.
# எச்1பி நுழைவிசைவு

**எச்1பி நுழைவிசைவு** என்பது, ஐக்கிய அமெரிக்க நாடுகளுக்குள் நுழைவதற்கு, தற்காலிக வேலையாட்களுக்கு வழங்கப்படும் ஒரு வகையான நுழைவிசைவு ஆகும். இவ்வகையான நுழைவிசைவு வெளி நாடுகளிலிருந்து சிறப்புப் பணிகளை செய்ய அமெரிக்க நாடுகளுக்கு வருவோருக்கு வழங்கப்படுகிறது. அறிவியல், பொறியியல், மருத்துவம், உடற்கல்வி, கணிதம், சமூக அறிவியல், கணக்கியல், கலை உள்ளிட்ட பல்வேறு துறைகளில் இளங்கலை அல்லது அதற்கு இணையான பட்டம் பெற்றிருப்போருக்கு இவ்வகையான நுழைவிசைவு வழங்கப்படும்.
# எச்1பி நுழைவிசைவு

## எச்1பி நுழைவிசைவு பெற தகுதிகள்

ஐந்து முக்கியமான தகுதிகள் எச்1பி நுழைவிசைவு பெற தேவைப்படுகின்றது.  
1. வேலை வழங்கும் அமெரிக்க நிறுவனம், வேலை பெறும் பிறநாட்டு ஊழியருக்காக இந்நுழைவிசைவிற்காக விண்ணப்பிக்க வேண்டும்.
1. இளங்கலைப் பட்டம் அல்லது அதற்கு நிகரான கல்வித்தகுதி அல்லது அப்பணியில் சேர்வதற்கான குறைந்தபட்ச கல்வித்தகுதி அல்லது சிறப்பான பணிகளை செய்ய தேவையான பயிற்சியும் அதற்கான சான்றிதழ்களுடன் கூடிய கல்வித்தகுதி.
1. கல்வித்தகுதிக்கு ஏற்ற பணியை மட்டுமே செய்ய வேண்டும்.
1. அப்பணிக்கான முழு ஊதியம் அல்லது குறைந்தபட்ச ஊதியம் வழங்கப்பட வேண்டும்.
1. நுழைவிசைவு எண்
# எச்1பி நுழைவிசைவு

## காலக்கெடு

எச்1பி நுழைவிசைவு வழக்கமாக மூன்று ஆண்டுகள் வரையில் வழங்கப்படுகிறது. அதன்பிறகு இரண்டு ஆண்டுகளும், தேவைப்பட்டால் மூன்று ஆண்டுகள் வரையிலும் நீட்டிக்க இயலும். ஐக்கிய அமெரிக்க நாடுகளின் பாதுகாப்புத் துறையில் பணிபுரிபவர்களுக்கு அதிகபட்சமாக பத்து ஆண்டுகள் அனுமதி வழங்கப்படுகிறது.
# எச்1பி நுழைவிசைவு

## அனுமதி எண்ணிக்கை

ஒரு ஆண்டுக்கு 65,000 நபர்களுக்கு எச்1பி நுழைவிசைவு வழங்கப்படுகிறது. கூடுதலாக 20,000 முதுகலை பட்டதாரிகளுக்கு, இவ்வகையான நுழைவிசைவு புதிதாக வழங்கப்படும். பிரதி ஆண்டு அக்டோபர் முதல் தேதி அமெரிக்க கணக்கு வருடம் தொடங்குகிறது, அது முதல் ஆறு மாதங்களுக்கு உள்ளாகவே இவ்வகையான நுழைவிசைவு வழங்கப்படுகிறது; ஆயினும் ஏப்ரல் 1 முதல் இதற்கான விண்ணப்பங்கள் வரவேற்கப்படுகின்றன.
# எச்1பி நுழைவிசைவு

## விண்ணப்பங்கள்

ஏப்ரல் 1 முதல், எச்1பி நுழைவிசைவிற்கான விண்ணப்பங்கள் வரவேற்கப்படுகின்றன. விண்ணப்பங்கள் குலுக்கல் முறையில் தேர்ந்தெடுக்கப்படுகின்றன.
2016-ம் ஆண்டு முதல் பணிசெய்வதற்காக 2,33,000 விண்ணப்பங்கள் வந்திருந்தன, அவற்றில் 65,000 இளங்கலை பட்டதாரிகளும், 20,000 முதுகலை பட்டதாரிகளும் குலுக்கல் முறையில் தேர்ந்தெடுக்கப்பட்டனர்.
# எச்1பி நுழைவிசைவு

## ஆவணங்கள்

கல்விச்சான்றிதழ்கள், வேலை வாய்ப்பு தகவல்கள், தற்குறிப்பு, ஊதிய விவரங்கள், ஐ797, டிஎசு160, உள்ளிட்டவைகளை வேலை கொடுக்கும் நிறுவனம் ஊழியருக்காக சமர்ப்பிக்க வேண்டும்.
# யோர்கே மஃபூத்

**யோர்கே மஃபூத்** (ஸ்பானியம்: Jorge Majfud) (பிறப்பு 1969) உருகுவையைச் சேர்ந்த பிரபல எழுத்தாளர். தற்சமயம் அமெரிக்காவில் வசித்து வருகின்றார்.
# யோர்கே மஃபூத்

## வாழ்க்கை வரலாறு

உருகுவை நாட்டிலுள்ள தக்குவாறிம்போ என்ற ஊரில் பிறந்தார். மொண்டிவிடியோ நகரத்தில் அமைந்திருக்கும் குடியரசுப் பல்கலைக்கழகத்தின் தேசிய நுண்கலை கல்விக்கழகத்தில் 1996-யில் பிணையக் கட்டுமானத்துறையில் பட்டம் பெற்றார். கோஸ்டா ரிக்காவில் அமைந்திருக்கும் ஹிஸ்பானோ அமெரிக்கானா பல்கலைக்கழகத்தில் பேராசிரியராகவும், உருகுவை தொழில்நுட்பக் கல்விக்கழகத்தில் கலை மற்றும் கணித பாடங்களை பயிற்றுவிக்கும் ஆசிரியராகவும் பணியாற்றியிருக்கின்றார்.தனது நாவல்கள், கட்டுரைகளுக்காக உலகம் முழுவதும் பயணித்திருக்கின்றார்.
# யோர்கே மஃபூத்

## படைப்புகள்

- *மௌனங்களின் தாயகத்தில் என்னவிருக்கிறதோ/மறைந்து போன ஞாபகங்கள்* (புதினம், 1996)
- *அப்பழுக்கற்ற பேரார்வத்தின் விமர்சனங்கள்* (கட்டுரைகள், 1998)
- *அமெரிக்காவின் ராணி* (புதினம், 2001)
- *நான் வாழ்ந்த அந்த நேரத்தில்* (கட்டுரைகள், 2004)
- *புலப்படாத விமர்சனங்கள் மற்றும் லத்தீன் அமெரிக்காவின் கோட்பாட்டு கருத்தியல்களின் அர்த்தங்கள்* (கட்டுரைகள், 2006)
- *எங்கள் பாவங்களை எங்களுக்காக மன்னியும்* (சிறுகதைகள், 2007)
- *நிலா நகரம்* (புதினம், 2009)
- *நெருக்கடி* (புதினம், 2012)
- *மனிதப்பொறி* (கட்டுரைகள், 2012)
- *கிட்சால்கோடலியின் நித்திய வருகை*, 2012.
- *கதைகள்*, (ஒலிநூல், 2014)
- *லத்தீன் அமெரிக்க அரசியல் சினிமா*, (கட்டுரைகள், 2014)
- *எமியுனியுட்டிக்கா*, (கட்டுரைகள், 2014)
- *கடந்து போனவை எப்போதும் மீண்டும் வருகிறது*, (சிறுகதைகள், 2014)
# வார்ப்புரு:Infobox playwright

| caption = }  
| label1 = இயற்பெயர்
| data1 =  
| label2 = பிறப்பு
| data2 =  
| label3 = இறப்பு
| data3 = }  
| label4 = ஓய்விடம்
| data4 = }  
| class5 = செல்லப்பெயர்
| label5 = புனைபெயர்
| data5 = }}  
| class6 = முக்கியத்துவம்
| label6 = தொழில்
| data6 = }  
| label7 = தேசியம்
| data7 = }  
| label8 = குடியுரிமை
| data8 = }  
| label9 = கல்வி
| data9 = }  
| label10 = Alma&nbsp;mater
| data10 = }  
| label11 = வாழ்க்கைத் துணை
| data11 = }  
| label12 = கூட்டாளி
| data12 = }  
| label13 = வாரிசு
| data13 = }  
| label14 = தொடர்பு
| data14 = }  
| header20 =  
| label21 = காலம்
| data21 = }  
| label22 = வகை
| data22 = }  
| label23 = நாடகமுறை
| data23 = }  
| label24 = அறிமுகப் படைப்பு
| data24 = }  
| label25 = புகழ் படைப்பு
| data25 = }  
| label26 = தலைசிறந்த படைப்பு
| data26 = }  
| label27 = உடனுழைப்பாளர்
| data27 = }  
| label28 = விருது
| data28 = }  
| label29 = காலப்பதிவுகள்
| data29 = }  
| label30 = இணையம்
| data30 = }  
| data31 = }  
}}<noinclude></noinclude>
# அயோடின் ஐந்தாக்சைடு

**அயோடின் ஐந்தாக்சைடு** *(Iodine pentoxide)* என்பது I<sub>2</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அயோடிக் அமிலத்தின் நிலைப்புத் தன்மையுடைய ஒரேயொரு நீரற்ற வடிவச் சேர்மம் அயோடின் ஐந்தாக்சைடு ஆகும். 0 செல்சியசு வெப்பநிலையில் அயோடிக் அமிலத்தை உலர் காற்றில் நீர்நீக்கம் செய்வதால் அயோடின் ஐந்தாக்சைடு தயாரிக்கலாம்:
# அயோடின் ஐந்தாக்சைடு

## வினைகள்

அயோடின் ஐந்தாக்சைடு , அறை வெப்பநிலையில் கார்பன் ஓராக்சைடை எளிதாக கார்பன் டை ஆக்சைடாக ஆக்சிசனேற்றம் செய்கிறது.  
:5CO + I<sub>2</sub>O<sub>5</sub> → I<sub>2</sub> + 5CO<sub>2</sub>  
வளிம மாதிரிகளில் உள்ள கார்பன் ஓராக்சைடின் அடர்த்தியை பகுப்பாய்வு செய்வதற்கு இவ்வினை பயன்படுத்தப்படுகிறது.  
அயோடின் ஐந்தாக்சைடு SO<sub>3</sub> மற்றும் S<sub>2</sub>O<sub>6</sub>F<sub>2</sub> ஆகியனவற்றுடன் இணைந்து அயோடைல் உப்புகளையும் கந்தக அமிலத்துடன் சேர்ந்து அயோடோசில் உப்புகளையும் தருகிறது.  
சுமார் 350 <sup>0</sup> செல்சியசு வெப்பநிலைக்குச் சூடுபடுத்தினால் அயோடின் ஐந்தாக்சைடு அயோடின் ஆவியாகவும் ஆக்சிசனாகவும் சிதைவடைகிறது
# நீலகிரி பொந்து பாம்பு

**நீலகிரி பொந்து பாம்பு** (*Plectrurus perrotetii-பெலிக்டுரரசு பெரோடெட்டி*) என்பது **பெரோடெட்சு தட்டைவால் பாம்பு** என்றும் அழைக்கப்படுகிறது. இது இந்தியாவில் உள்ள ஓர் விசமற்ற மிகச்சிறிய பாம்பு சிற்றினமாகும். இந்த பாம்பு இந்தியாவில் மட்டுமே காணக்கூடிய ஓர் அகணிய உயிரியாகும்.
# நீலகிரி பொந்து பாம்பு

## பெயரிடல்

பிரெஞ்சு இயற்கையியலாளர் ஜார்ஜ் சாமுவேல் பெரோட்டெட்டின் (1793-1867) நினைவாக இந்த பாம்பின் சிற்றினப் பெயரான *பெரோடெட்டி* இடப்பட்டது.
# நீலகிரி பொந்து பாம்பு

## பரவல்

இது இந்தியாவின் தெற்கு பகுதியிலும் மேற்குத் தொடர்ச்சி மலைத்தொடர்களிலும் காணப்படுகிறது.
# நீலகிரி பொந்து பாம்பு

## விளக்கம்

இப்பாம்புகள் அளவில் சிறியதாக இருக்கும். இதன் நீளம் அதிகபச்சமாக 44 செமீ வரை (17.5 அங்குலம்) வளரக்கூடியது. பழுப்பு நிறத்தில் இருக்கும், கூரான தலை மற்றும் மழுங்கிய வால்கொண்டிருக்கும். இதன் உடலிலில் மென்மையான, பெரிய பளபளப்பான செதில்கள் இருக்கும். உடல் உருளையாக, செம்பழுப்பு நிறத்தில் இருக்கும். இவை தன் பெரும்பாலான நேரத்தை மண்ணுக்கு அடியில் கழிக்கிறது. இரவாடியான இவற்றை பார்ப்பது அரிது. இப்பாம்பிற்கே உரிய கூம்பிய தலையில், கரிய நிற கண்கள் இருக்கும்.
# நீலகிரி பொந்து பாம்பு

## உயிரியல்

இப்பாம்புகள் பொதுவான புழுப்பாம்பு போல இருக்கும். சிலர் இதை மண்புழு என தவறாக கருதவும் இடம் உள்ளது. மலைக்காடுகளில் இதன் வாழிடம் அழிக்கப்படுவதால் இது அருகிவரும் இனமாகிவிட்டது.
# தக்குவாறிம்போ

**தக்குவாறிம்போ** (Spanish: Tacuarembó) என்பது உருகுவை நாட்டில் அமைந்திருக்கும் தக்குவாறிம்போ ஒன்றியத்தின் தலைநகரமாகும்.
# தக்குவாறிம்போ

## புவியியல்

றிவேரா ஒன்றியத்தின் தலைநகரமான றிவேராவிலிருந்து தென் மேற்கு திசையில் 113 கி.மீ தொலைவில் நெடுஞ்சாலை 390-க்கும் வழித்தடம் 5-க்கும் இடைப்பட்ட பகுதியில் அமைந்திருக்கின்றது தக்குவாறிம்போ. அறோயோ தக்குவாறிம்போ சிக்கோ என்ற கிளையாறு இந்நகரத்தின் வடதிசையில் ஓடிக் கொண்டிருக்கின்றது. கடந்த 2011-ஆம் ஆண்டின் மக்கள் தொகைக் கணக்கீட்டின் படி, நாட்டின் எட்டாவது பெரிய நகரமாக இது விளங்குகின்றது.
# தக்குவாறிம்போ

## வரலாறு

1831-ஆம் ஆண்டு அக்டோபர் 24-ஆம் நாள், உருகுவையின் அதிபராகவிருந்த புருக்தூசோ றிவேரா என்பவரது ஆணைக்கிணங்க இந்நகரம் தோற்றுவிக்கப்பட்டது. இந்நகரத்தை நிர்மாணிக்கும் பணியை அதிபரின் தம்பியாரான கேணல் பெர்நபே றிவேரா என்பவரால் மேற்கொள்ளப்பட்டது.  
மாண்டேவிடியோ நகரத்திலிருந்து புறப்பட்ட கேணல் பெர்நபே றிவேரா தனது பணியாட்கள் மற்றும் அவர்களுடைய குடும்பத்தினரோடு மூன்று மாதப் பயணத்தின் பின் தக்குவாறிம்போதி ஆற்றங்கரையை அடைந்தார். குவாரணி மொழியில் தக்குவாறிம்போதி என்றால் நாணல் புற்களின் ஆறு என்று பொருள்படும். இந்த பகுதியை தேர்ந்தெடுத்த கேணல் றிவேரா, அதை பிரித்து பல குடியிருப்பு பகுதிகளை உருவாக்கினார். 1832, ஜனவரி 21-ஆம் நாள் கேணல் றிவேரா இந்த நகரத்துக்கு அடிக்கல் நாட்டியதோடு சான் புருக்தூசோ எனப் பெயரிட்டார்
# பால்சமீன் கோயில்

**பால்சமீன் கோயில்** (*Temple of Baalshamin*) சிரியாவின் பல்மைரா நகரில் அமைந்துள்ள தொன்மையான கோயிலாகும். இது கேனான் தெய்வமான பால்சமீனுக்கு கட்டப்பட்டது. இக்கோயிலின் முதற்கட்ட கட்டமைப்பு கி.மு இரண்டாம் நூற்றாண்டில் துவங்கியுள்ளது. இது மீண்டும் கி.பி 131 இல் புதுப்பிக்கப்பட்டது. கோயிலுக்கு முன்புள்ள பலிபீடம் கி.பி 115 இலேயே உள்ளது. கி.பி ஐந்தாம் நூற்றாண்டுகளில் கிறித்தவம் தழைத்த காலத்தில் இது திருச்சபை பள்ளியாக மாற்றப்பட்டது. 1980இல் இக்கட்டிடத்தை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களமாக அறிவித்தது. சிரியாவின் உள்நாட்டுப் போரின் போது இசுலாமிய அரசு இக்கோயிலைத் தரைமட்டமாக்கியது.
# கானான்

**கானான்** (*Canaan*; ; வடமேற்கு செமிடிக் மொழிகள்: **'; Phoenician: <span dir="rtl" title="Phoenician alphabet" xml:lang="phn-Phnx" lang="phn-Phnx">𐤊𐤍𐤏𐤍</span>; விவிலிய எபிரேயம்: / **'; [Masoretic]: / **) பழங்காலத்தில் இருந்த ஓர் நாடாகும். இது, விவிலியத்தின்படி கடவுள் ஆபிரகாமுக்கும் அவர்தம் மக்கட்கும் உறுதியளித்திருந்த நிலப்பகுதியாகும். பொது ஊழி 2000 முதல் விவிலியம் உருவாகும் வரை இங்கு வாழ்ந்த மக்கள் *கானானியர்* எனப்பட்டனர். தற்கால இசுரேல், லெபனான் நாடுகளின் பெரும்பகுதியை இந்நிலப்பகுதி உள்ளடக்கியிருந்தது.  
கானானியர் எனும் சொல் விலியத்தில் இனத்தைக் குறிக்க அதிமாகவும் அடிக்கடியும் பயன்படுத்தப்பட்டுள்ளது.
# அயோடின் ஐம்புளோரைடு

:I<sub>2</sub> + 5 F<sub>2</sub> → 2 IF<sub>5</sub>
# அயோடின் ஐம்புளோரைடு

## வேதியியல்

அயோடின் ஐம்புளோரைடு ஒரு வலிமையான புளோரினேற்றியாகவும் உயர் ஆக்சிசனேற்றச் சேர்மமாகவும் விளங்குகிறது. தண்ணீருடன் தீவிரமாக வினைபுரிந்து ஐதரோ புளோரிக் அமிலத்தையும் அதிக அளவு புளோரினுடன் இணைந்து அயோடின் [[எழுபுளோரைடு அல்லது அயோடின் எப்டா புளோரைடையும் உருவாக்குகிறது.  
முதனிலை அமீன்கள் அயோடின் ஐம்புளோரைடன் வினைபுரியும் போது நீருடனான நீராற்பகுத்தல் வினைக்கு உட்பட்டு நைட்ரைல்களை உருவாக்குகிறது  
:R-CH<sub>2</sub>-NH<sub>2</sub> → R-CN
# 1733

**1733** (MDCCXXXIII) ஒரு வியாழக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
# 1733

## நிகழ்வுகள்

- பெப்ரவரி 12 - ஐக்கிய அமெரிக்காவின் ஜோர்ஜியா ஆங்கிலக் குடியேற்ற நாடாக ஜேம்ஸ் ஒக்லிதோர்ப் என்பவரால் அமைக்கப்பட்டது.
- மே 29 - கனடியர்கள் செவ்விந்திய அடிமைகளை வைத்திருப்பதற்கு கியூபெக் அரசு உறுதி செய்தது.
# 1733

## பிறப்புகள்

- மார்ச் 13 - சோசப்பு பிரீசிட்லி, ஆங்கிலேய அறிவியலாளர் (இ. 1804)
- நவம்பர் 16 - சிராச் உத் தவ்லா, பிரிக்கப்படாத இந்தியாவின் வங்காளத்துக்கான கடைசி ஆட்சியாளர் (இ. 1757)
# ரூபினி (நடிகை)

**ரூபினி** என்று பரவலாக அறியப்படும் **கோமல் மதுவாகர்** இந்தியாவின் மும்பையை சேர்ந்த திரைப்பட நடிகை ஆவார்.
1987–1994 இடைப்பட்ட காலத்தில், தமிழ், கன்னடம், மலையாளம் உள்ளிட்ட மொழிகளில் நடித்துள்ளார். மம்மூட்டி, ரஜினிகாந்த், கமல்ஹாசன், மோகன்லால், சத்யராஜ், விஜயகாந்த், விஷ்ணுவர்தன், ரவிச்சந்திரன், முகேஷ், மோகன், ராமராஜன் உள்ளிட்ட தென்னிந்திய முன்னணி நடிகர்கள் அனைவருடனும் இணைந்து நடித்துள்ளார்.
# ரூபினி (நடிகை)

## நடித்த திரைப்படங்கள்

### தமிழ்த் திரைப்படங்கள்

| ஆண்டு | திரைப்படம் | கதாப்பாத்திரம் | உடன்
நடித்தவர்கள் |
| --- | --- | --- | --- |
| 1987 | *மனிதன்* | ரூபா | ரஜினிகாந்த் |
| *கூலிக்காரன்* | விஜயகாந்த் |  |  |
| *தீர்த்தக் கரையினிலே* | மோகன் |  |  |
| *நினைக்கத் தெரிந்த மனமே* | மோகன் |  |  |
| 1988 | *புதிய வானம்* | தேவகி | சத்யராஜ் |
| *என் தங்கச்சி படிச்சவ* | வள்ளி | பிரபு |  |
| *தாய் பாசம்* | அர்ஜூன் சார்ஜா |  |  |
| 1989 | *பிள்ளைக்காக* | சிறப்புத் தோற்றம் |  |
| *ராஜா சின்ன ரோஜா* | அவராகவே | சிறப்புத் தோற்றம் |  |
| *என்ன பெத்த ராசா* | ராமராஜன் |  |  |
| *அண்ணன் காட்டிய வழி* | ராமராஜன் |  |  |
| *நாடு அதை நாடு* | ராமராஜன் |  |  |
| *நெஞ்சமுண்டு நேர்மையுண்டு* | ராமராஜன் |  |  |
| *அபூர்வ சகோதரர்கள்* | கமல்ஹாசன், மனோ |  |  |
| 1990 | *உலகம் பிறந்தது எனக்காக* | சத்யராஜ் |  |
| *தாலாட்டு பாடவா* | நர்மதா | ரா. பார்த்திபன் |  |
| *மதுரை வீரன் எங்க சாமி* | சத்யராஜ் |  |  |
| *மைக்கேல் மதன காமராஜன்* | சக்குபாய் | கமல்ஹாசன் |  |
| *பட்டிக்காட்டான்* | ரகுமான் |  |  |
| *புலன் விசாரணை* | விஜயகாந்த் |  |  |
| *சேலம் விஷ்ணு* | சாந்தி | தியாகராஜன் |  |
| 1991 | *கேப்டன் பிரபாகரன்* | காயத்ரி | விஜயகாந்த் |
| மூன்றெழுத்தில் என் மூச்சிருக்கும் | ராம்கி |  |  |
| *வெற்றிக்கரங்கள்* | பிரபு |  |  |
| 1992 | *எல்லைச்சாமி* | காவேரி | சரத்குமார் |
| 1993 | *உழைப்பாளி* | அவராகவே | சிறப்புத் தோற்றம் |
| *பத்தினிப் பெண்* | லிவிங்ஸ்டன் |  |  |
| 1994 | *நம்ம அண்ணாச்சி* | அய்யாவின் மனைவி | சரத்குமார் |
| *தாமரை* | சரசு | நெப்போலியன் | } |
# சாந்தி சச்சிதானந்தம்

**சாந்தி சச்சிதானந்தம்** (*Shanthi Sachithanandam*, 14 ஆகத்து 1958 - 27 ஆகத்து 2015) இலங்கைத் தமிழ் அரசியல் விமர்சகரும், சமூக ஆர்வலரும், மனித உரிமைச் செயற்பாட்டாளரும், பெண்ணியல் வாதியுமாவார்.
# சாந்தி சச்சிதானந்தம்

## வாழ்க்கைக் குறிப்பு

யாழ்ப்பாணம், ஈச்சமோட்டையில் 1958 ஆம் ஆண்டில் பிறந்த சாந்தி சச்சிதானந்தம், கொழும்பு புனித பிரிஜெட் கல்லூரியில் கல்வி பயின்றார். பின்னர் மொறட்டுவைப் பல்கலைக்கழகத்தில் கட்டிடக்கலையில் பட்டம் பெற்றவர். இவரது தந்தை வல்லிபுரம் சச்சிதானந்தம் வழக்கறிஞராகப் பணியாற்றியவர். லங்கா சமசமாஜக் கட்சி உறுப்பினர். 1970 நாடாளுமன்றத் தேர்தலில் நல்லூர் தேர்தல் தொகுதியில் போட்டியிட்டவர். மனோரஞ்சன் ராஜசிங்கம் (இறப்பு: 2009) என்பவரைத் திருமணம் புரிந்த சாந்தி சச்சிதானந்தத்திற்கு இரண்டு பெண் பிள்ளைகளும், ஒரு ஆண் பிள்ளையும் உள்ளனர்.
# சாந்தி சச்சிதானந்தம்

## பணி

சாந்தி சச்சிதானந்தம் ஐக்கிய நாடுகள் அவையில் பணியாற்றியவர். விழுது மேம்பாட்டு மையம் என்ற அரச சார்பற்ற சமூக நிறுவனம் ஒன்றை ஆரம்பித்து, அதன் நிறைவேற்றுப் பணிப்பாளராகப் பணியாற்றினார். 2012 சனவரி 23 அன்று கொழும்பில் உள்ள விழுதுகள் நிறுவனத்தின் அலுவலகம் இனந்தெரியாத நபர்களால் உடைக்கப்பட்டு தேடுதல் நடத்தப்பட்டது. மட்டக்களப்பில் "மன்று" என்ற அரச சார்பற்ற நிறுவனத்தை ஆரம்பித்து, அதன் மூலம் சமூக அபிவிருத்திப் பணிகளில் ஈடுபட்டார்.
# சாந்தி சச்சிதானந்தம்

## வெளியிட்ட நூல்கள்

- *சரிநிகர் சமானமாக… முரண்நிலைகளை உருமாற்றும் முறைவழிகளை ஆண்களும் பெண்களும் சமானமாக முன்னெடுக்கும் ஆற்றல்களை மேம்படுத்தல். கைநூல் 2* - கொழும்பு: விழுது ஆற்றல் மேம்பாட்டு மையம், 2004
- *பெண்களின் சுவடுகளில்* - சென்னை, மார்ச் 1989
- *வறுமையின் பிரபுக்கள்* (கட்டுரைத் தொகுப்பு, 2003)
# சாந்தி சச்சிதானந்தம்

## மறைவு

நீண்டகாலம் சுகவீனமுற்றிருந்த சாந்தி சச்சிதானந்தம் 2015 ஆகத்து 27 இல் கொழும்பில் காலமானார்.
# பால்சமீன்

அருகில், சிரியா)]]  
**பால்சமீன்** (*Baalshamin*) அல்லது **பா'அல் சமெம்** (*Ba'al Šamem*) (அரமேயம்: ܒܥܠ ܫܡܝܢ), பொருள்: 'சொர்க்கத்தின் பிரபு', வடமேற்கு செமத்திய இனக் கடவுளாக அறியப்படுகின்றார். மத்திய கிழக்கின் வெவ்வேறு இடங்களுக்குத் தகுந்தபடி அல்லது வெவ்வேறு காலகட்டங்களில் இப்பட்டம் பல்வேறு கடவுளருக்கு உரித்தாக்கப்பட்டிருக்கிறது. குறிப்பாக கேனான்/போனீசியா, சிரியா தொல்லியல் கல்வெட்டுக்களில் இவ்வாறு பயன்படுத்தப்பட்டுள்ளதைக் காணலாம். இது பெரும்பாலும் இடி/மழை கடவுளான அடாடுக்கு (பால்/ பா‘அல்) பயன்படுத்தப்படுகின்றது. பால்சமீன் இசுலாமியத்திற்கு முன்பான பல்மைராவில் கொண்டாடப்பட்ட இரு கடவுள்களில் ஒருவராவார். மற்ற முதன்மைக் கடவுள் பெல் ஆவார்.கழுகும் மின்னல் கொடியும் இவரது சிறப்புக்கூறுகளாக உள்ளது. நிலாக் கடவுளான அக்ளிபோல், சூரியக் கடவுளான மாலக்பெல் ஆகியோருடன் இவரும் இணைந்து முக்கடவுளராக வழிபடப்பட்டனர்.
# பால்சமீன்

## வெளியிணைப்புகள்

- Kaizer, Ted: *The religious life of Palmyra*. Stuttgart: Franz Steiner Verlag, 2002.
# நகர சிவன்கோவில், காரைக்குடி

**நகர சிவன்கோவில்** என்பது தமிழகத்திலுள்ள சிவ ஆலயங்களுள் ஒன்றாகும். இது தமிழ் நாட்டின் காரைக்குடியில் அமைந்துள்ளது. காரைக்குடியில் இருந்த நகரத்தார்கள் அனைவரும் சேர்ந்து இக்கோயிலினைக் கட்டினார்கள். கட்டிய கோவிலினை 01-04-1872 அன்று குடமுழுக்குச் செய்தார்கள். இந்த கோவில் காரைக்குடி புகைவண்டி நிலையத்தில் இருந்து 7 கி.மீ. தொலைவில் உள்ளது.
# நகர சிவன்கோவில், காரைக்குடி

## உற்சவங்கள்

தமிழ் வருடப் பிறப்பு, ஆனித் தரிசனம், ஆடிப்பூரம், ஆவணி பிட்டுத் திருநாள், விநாயகர் சதுர்த்தி, நவராத்திரி, ஐப்பசி மாதப் பௌர்ணமி அன்னாபிஷேகம், கந்தர் சஷ்டி விழா, மார்கழி மாதத்தில் திருப்பள்ளி எழுச்சி, மார்கழித் திருவாதிரை, அஷ்டமிப் பிரதட்சிணம், தைப்பொங்கல், தைப்பூசம், மகா சிவராத்திரி, மாசி மகம், பங்குனி உத்திரம் போன்றவை இங்கு நடிபெறும் உற்சவங்கள் ஆகும்.
# புளூநோசு (அஞ்சல்தலை)

**புளூநோசு** (Bluenose) என்பது, 8 சனவரி 1929ல் அரசர் ஐந்தாம் ஜார்ஜின் சுருள் வெளியீட்டின் ஒரு பகுதியாக கனேடிய அஞ்சல் அலுவலகம் வெளியிட்ட 50 சென்ட் அஞ்சல்தலையின் அடைபெயர் (nickname) ஆகும். இதன் இசுக்காட் எண் 158. இந்த அஞ்சல்தலையில், மீன்பிடிப் பாய்க்கப்பலான புளூநோசின் படம் அச்சிடப்பட்டுள்ளது. ஒட்டாவாவைச் சேர்ந்த கனேடிய பாங்க் நோட் கம்பனி வடிவமைத்த இந்தத் அஞ்சல்தலையில் உள்ள படம் அலிபக்சு துறைமுகத்தில் இருந்து வெளியேறும் இக்கப்பலின் இரண்டு வெவ்வேறு படங்களின் சேர்க்கையாகும். இது 1900க்குப் பின்னர் வெளியிடப்பட்டிருந்தாலும் இது ஒரு செவ்வியல் அஞ்சல்தலையாகக் கருதப்படுகிறது. கனடாவின் மிகச் சிறந்த அஞ்சல்தலை என அழைக்கப்பட்ட  
மூன்று அச்சுத் தட்டுகள் உருவாக்கப்பட்டன. இவற்றுள் 200 பதிவுகளைக் கொண்ட முதல் தட்டில் பிழை இருந்ததால் அது எப்போதுமே பயன்படுத்தப்படவில்லை. 100 பதிவுகளைக் கொண்ட இரண்டாம், மூன்றாம் தட்டுக்களைப் பயன்படுத்தி 1,044,900 அஞ்சல்தலைப் படிகள் அச்சிடப்பட்டன. அஞ்சல்தலைக்கான ஒளிப்படம் 1922ல் டபிள்யூ. ஆர். மக்ஆசுக்கில் (W.R. MacAskill) என்பவரால் எடுக்கப்பட்டவை. அஞ்சல்தலைக்கான படம் அமெரிக்க பாங்க் நோட் கம்பனியால் வரையப்பட்டது.  
2001 ஆம் ஆண்டில் புல்நோசு முதல்நாள் உறை 3,650 கனேடிய டாலர்.  
1982 இலும், 199 இலும் வெளியான அஞ்சல்தலைகள் அவற்றின் வடிவமைப்பில் பழைய புல்நோசு அஞ்சல்தலையின் படம் முழுதாகவோ அல்லது பகுதியாகவோ இடம்பெற்றிருந்தது. 1982ன் அஞ்சல்தலை அஞ்சல்தலையில் அஞ்சல்தலை வடிவமைப்புக் கொண்டது. 1999ன் அஞ்சல்தலை குறித்த கப்பலின் வடிவமைப்பாளர் வில்லியம் சேம்சு ரூவின் நினைவாக வெளியிடப்பட்ட அஞ்சல்தலை ஆகும்.
# நெ. பழனிக்குமணன்

**நெ. பழனிக்குமணன்**, 2015ஆம் ஆண்டுக்குரிய வரைபடம் மற்றும் தகவல் தொகுப்புகள் புலிட்சர் பரிசை பகிர்ந்து கொண்டவர். இவர் தமிழ்நாட்டைச் சேர்ந்த தகவல் நுட்ப, மென் பொருள் வித்தகர். அமெரிக்க மருத்துவக் காப்பீட்டில் நடைபெற்ற முறைகேடுகளை வால் ஸ்ட்ரீட் இதழ் அம்பலப்படுத்தியது. இந்தக் கட்டுரைகளுக்கான வரைபடம், தகவல் தொகுப்புகள் ஆகியவற்றை உருவாக்கியவர்கள் அடங்கிய குழுவில் பழனிக் குமணன் இடம் பெற்றிருந்தார். அமெரிக்காவில் 880000 பேருக்கு மருத்துவச் சிகிச்சை செய்வதற்காக மருத்துவ ஆய்வுக் காப்பீட்டுத் திட்டத்தின் கீழ் அரசு உதவி செய்தது. இந்தத் திட்டத்தினால் பல மருத்துவமனைகளும் மருத்துவர்களும் பலன் அடைந்தனர். ஆனால் முறைகேடுகள் நடந்ததை அறிய பழனிக் குமணன் உருவாக்கிய மென்பொருள் உதவியது. இந்த மென் பொருள் உதவியுடன் வால் ஸ்ட்ரீட் இதழ் முறைகேடுகளை விவரித்து கட்டுரைத் தொகுப்பை வெளியிட்டது. இதன் விளைவாக அமெரிக்க அரசு குற்றவாளிகள் மீது நடவடிக்கை எடுத்தது.
இவ்வரிய செயலைப் பாராட்டி புலிட்சர் பரிசு வால் ஸ்ட்ரீட் குழுவினருக்கு வழங்கப்பட்டது. பழனிக் குமணன் குழுவில் இடம் பெற்ற மற்றவர்களுடன் புலிட்சர் பரிசைப் பகிர்ந்து கொண்டார். பழனிக் குமணன் தமிழ் நாட்டைச் சேர்ந்த அரசியலாளர் பழ. நெடுமாறனின் மகன் ஆவார்.
# பென்சீனெட்சோல்

**பென்சீனெட்சோல் **அல்லது**ஆறைதரொட்சிபென்சீன்** என்பது C<sub>6</sub>H<sub>6</sub>O<sub>6</sub> அல்லது C<sub>6</sub>(OH)<sub>6</sub> என்ற மூலக்கூற்று வாய்பாட்டை உடைய கரிமச் சேர்மம் ஆகும். இது பென்சீனில் ஆறு பீனோல் ஆகும். இதனை அறுபீனோல் எனவும் அழைப்பதுண்டு, but this name has been used also for other substances.
# தேசிய விளையாட்டு நாள்

**இந்திய தேசிய விளையாட்டு நாள்** (*Indian National Sports Day*), இந்தியாவின் சிறந்த ஹாக்கி வீரராக திகழ்ந்த தியான் சந்த்தைப் பெருமைப்படுத்தும் விதமாக, ஒவ்வொரு ஆண்டும் அவரது பிறந்த நாளான ஆகத்து 29 இல் கொண்டாடப்படுகிறது. இந்நாளின் முக்கிய நோக்கமானது நாட்டு மக்களிடம் ஆரோக்கியமான வாழ்க்கையை ஊக்குவிப்பதாகும். தேசிய விளையாட்டு நாளில் குடியரசுத் தலைவரால், விளையாட்டுகளில் சாதனை படைத்த வீரர்களுக்கு ராஜீவ் காந்தி கேல் ரத்னா, அருச்சுனா, மற்றும் துரோணாச்சார்யா போன்ற விருதுகள் ஆண்டுதோறும் வழங்கப்படுகின்றன. 2012 இல் முதன் முதலாக இந்திய அரசு, தியான் சந்த் பிறந்த நாளான ஆகத்து 29 ஆம் நாளை, தேசிய விளையாட்டு நாளாக அறிவித்தது.
# தேசிய விளையாட்டு நாள்

## ஈரான் தேசிய விளையாட்டு நாள்

ஈரானில், அக்டோபர் 17 ஆம் திகதி உடற்கல்வி மற்றும் விளையாட்டு நாள் என்றும், அக்டோபர் 17 முதல் 23 வரையிலான ஒரு வாரம் உடற்கல்வி மற்றும் விளையாட்டு வாரம் என்றும் அழைக்கப்படுகிறது. மக்களின் தனிப்பட்ட மற்றும் சமூக வாழ்க்கையில் உடற்பயிற்சியின் முக்கியத்துவத்தை முன்வைப்பதே முக்கிய குறிக்கோள் என அந்நாட்டின் அரசியலமைப்பின் பிரிவு III இல் இது வலியுறுத்தப்பட்டுள்ளது.
# தேசிய விளையாட்டு நாள்

## கத்தார் தேசிய விளையாட்டு நாள்

கத்தார் நாட்டில் தேசிய விளையாட்டு நாள் ஆண்டுதோறும் பெப்ரவரி மாதத்தின் இரண்டாம் செவ்வாய்க் கிழமையில் கொண்டாடப்படுகிறது. இந்நாள் ஒரு பொது விடுமுறை நாளும் ஆகும். முதலாவது தேசிய விளையாட்டு நாள் 2012 ஆம் ஆண்டில் கொண்டாடப்பட்டது.
# தேசிய விளையாட்டு நாள்

## பகுரைன் தேசிய விளையாட்டு நாள்

சவூதி அரேபியாவின் ரியாத்தில் நடைபெற்ற தேசிய ஜி.சி.சி *(Gulf Cooperation Council)* ஒலிம்பிக் குழுவின் உயர் தலைவர்கள் கூட்டத்தில் பிப்ரவரி இரண்டாவது வாரத்தில் அனைத்து வளைகுடா ஒத்துழைப்பு மன்ற (ஜி.சி.சி) நாடுகளிலும் தேசிய விளையாட்டு நாளைக் கொண்டாட முடிவு செய்ததன் அடிப்படையில், பகுரைன் இராச்சியம் பிப்ரவரி 13, 2017 அன்று பகுரைன் விளையாட்டு நாளை ஏற்பாடு செய்தது. இந்த முடிவுக்கு பிரதமர் இளவரசர் கலீபா பின் சல்மான் அல் கலீபா பச்சைக்கொடி காட்டி, தொண்டுப் பணிகள் மற்றும் இளைஞர் விவகாரங்களுக்கான மன்னரின் பிரதிநிதியும், இளைஞர் மற்றும் விளையாட்டுக்கான உச்ச மன்றத்தின் தலைவரும், பகுரைன் ஒலிம்பிக்கு குழுவின் தலைவருமான சேக் நாசர் பின் அமாத் அல் கலீபாவின் ஆதரவைப் பெற்றார். பகுரைன் விளையாட்டு நாளை ஒவ்வொரு ஆண்டும் நடத்தப்படும் ஒரு தேசிய நிகழ்வாக அங்கீகரிக்கப்பட்டுள்ளது மற்றும் பகுரைன் சமூகத்தின் அனைத்து பிரிவுகளையும் உள்ளடக்கியது. இந்த நிகழ்வு பகுரைன் ஒலிம்பிக் குழுவின் கவனத்தை ஈர்த்துள்ளது, இது ஒலிம்பிக்கின் உன்னத கொள்கைகளை செயல்படுத்த முயல்கிறது.
இந்த கொள்கைகள் நாட்டின் அனைத்து துறைகளுக்கும் திறந்த விளையாட்டு தினத்தை நடத்துவதன் மூலம் சமூகங்களிடையே பொது சுகாதாரத்தை மேம்படுத்துவதை நோக்கமாகக் கொண்டுள்ளன, இது மக்களை உடற்பயிற்சி செய்ய ஊக்குவிக்கும் மற்றும் ஆரோக்கியமான வாழ்க்கை முறையாக விளையாட்டு கலாச்சாரத்தை வளர்க்க ஊக்குவிக்கும் ஒரு முயற்சியாகும்.
# தேசிய விளையாட்டு நாள்

## சப்பான் தேசிய விளையாட்டு நாள்

யப்பான், ஒவ்வொரு ஆண்டும் அக்டோபர் மாதம் இரண்டாவது திங்களன்று, "சுகாதாரம் மற்றும் விளையாட்டு நாள்" (*体育の日 Tai-iku no Hi?*) என இருநாட்களை ஒரே நாளில் கொண்டாடுகிறது. இதன் நோக்கம் ஒரு ஆரோக்கியமான மனம், உடல், உறுதி மற்றும் ஒரு செயலில் வாழ்க்கையை, விளையாட்டு என்பது ஊக்கமளிப்பதாகும். சப்பான் தேசிய விளையாட்டு நாள், 1964 இல் தோக்கியோ ஒலிம்பிக் தொடக்க நாளில் குறிக்கப்பட்டு, 1966 ஆம் ஆண்டு முதல் விடுமுறையுடன் அனுசரிக்கப்பட்டு வருகிறது. மேலும், ஆசியாவில் நடைபெற்ற முதலாவது ஒலிம்பிக்கின் நினைவாக, ஒவ்வொரு ஆண்டும் அக்டோபர் 10 இல் தேசிய விடுமுறை அறிவிக்கப்படுகிறது.2000ஆம் ஆண்டில், யப்பான் பொது விடுமுறையளித்து 'மகிழ்வான திங்கள்' முறையை செயல்படுத்தியது.
# தேசிய விளையாட்டு நாள்

## மலேசிய தேசிய விளையாட்டு நாள்

மலேசியா தேசிய விளையாட்டு நாள் (*மலாய்: அரி சுகன் நெகரா (Hari Sukan Negara*) எனும் இந்நாளை, 2015ஆம் ஆண்டுமுதல், அக்டோபர் மாதம் இரண்டாவது சனிக்கிழமையில் ஆண்டுதோறும் நடைபெறுகிறது. தேசிய விளையாட்டு நாள், தன் மக்களிடம் ஒரு ஆரோக்கியமான வாழ்க்கையை ஊக்குவிக்கும் முக்கிய நோக்கமாக கொண்ட விடுமுறையாகும் என மலேசியா அறிவித்தது.
# லண்டன் கிரீன்பார்க்

**கிரீன்பார்க்** (*Green Park*) என்பது மத்திய இலண்டனில் உள்ள வெஸ்ட்மினிஸ்டர் நகரத்தில் உள்ள ஒரு பூங்காவாகும். அரச குடும்பத்தினர் பயன்படுத்தும் பூங்காக்களில் இதுவும் ஒன்று. ஹைடு பூங்காவுக்கும் ஜேம்ஸ் பூங்காவுக்கும் இடையில் 19 ஹெக்டேர் நிலப்பரப்பில் இது அமைந்துள்ளது . கென்சிங்டன் தோட்டங்களும் பக்கிங்காம் அரண்மனைத் தோட்டங்களும் இணைந்த இந்த பூங்காக்கள் பிளவுபடாமல் தொடர்ச்சியாக திறந்த நிலப்பரப்புடன் ஒயிட் ஹால் மற்றும் விக்டோரியா ஸ்டேஷன் தொடங்கி கென்சிங்டன் மற்றும் நோட்டிங் ஹில் வரை நீடிக்கிறது.  
அருகாமையில் இருக்கும் பூங்காக்களுக்கு நேர்மாறாக இதில் ஏரிகளோ, கட்டிடங்களோ ஏதும் இல்லை. ஆயினும் சில நினைவுச் சின்னங்கள், பைரே கிரான்ச்சியால் உருவாக்கப்பட்ட கனடா மெமோரியல், தியானா பவுண்டேஷன் மற்றும் ஆர்ஏஎப் பாம்பர் கமாண்டு மெமோரியல் ஆகியவை உள்ளன. இந்தப் பூங்காவில் பெரும்பாலும் நன்கு வளர்ந்து முற்றிய மரங்களும், டேபடில் அல்லது நர்சீசஸ் மலர்கள் மட்டுமே உண்டு
# செவ்வியல் அஞ்சல் தலை

**செவ்வியல் அஞ்சல் தலை** (classic stamp) என்பது, அஞ்சலியலாளர்களால் தனித்தன்மையானவை என்று கருதப்படுகின்ற அஞ்சல் தலைகளாகும். இவை பொதுவாக அஞ்சல் தலை உருவாக்கத்தின் தொடக்ககாலத்தில், எடுத்துக்காட்டாக 1870 இற்கு முன்னர் அச்சிடப்பட்ட அஞ்சல் தலைகளைக் குறிக்கிறது. ஆனாலும், எல். என். வில்லியம்சு குறிப்பிட்டது போல், இச்சொல் ஒருபோதும் ஏற்றுக்கொள்ளத்தக்க வகையில் வரையறுக்கப்படவில்லை. சில வரைவிலக்கணங்கள், 1900 இற்கு முன்னர் வெளியான அஞ்சல் தலைகளை இதற்குள் அடக்குகின்றன. ஆனாலும், 1900 இற்கு முன்னர் வெளியிடப்பட்ட எல்லா அஞ்சல்தலைகளுமே செவ்வியல் அஞ்சல் தலைகளாகக் கொள்ளப்படுவதில்லை என்பதுடன், 1900 இற்குப் பின்னர் வெளியிடப்பட்ட சில அஞ்சல்தலைகளைச் செவ்வியல் அஞ்சல் தலைகள் எனக் கொள்வதுண்டு. வில்லியம்சு, செவ்வியல் காலம் 1840 இற்கும் 1875 இற்கும் இடைப்பட்டது எனக்கருதும் அதேவேளை சேம்சு ஏ. மக்கே தான் எழுதிய *செவ்வியல் அஞ்சல் தலைகளின் காலம்* *(World of Classic Stamps)* என்னும் நூலில் 1840 இற்கும் 1870 இற்கும் இடைப்பட்ட காலத்தில் வெளியான அஞ்சல் தலைகளுக்கு இச்சொல்லைப் பயன்படுத்தியுள்ளார்.
# செவ்வியல் அஞ்சல் தலை

## உசாத்துணைகள்

- L.N. Williams, *Fundamentals of Philately* (American Philatelic Society, 1990) p. 20
# தாய்லாந்துப் பெருவூஞ்சல்

**தாய்லாந்துப் பேரூஞ்சல்** (*Giant swing*, தாய்: เสาชิงช้า, *சவோ சிங் ச்சா* *பேரூஞ்சல்*) என்பது, தாய்லாந்தின் பாங்கொக் நகரிலுள்ள, பழமையான ஊஞ்சல் கட்டமைப்பாகும். அண்ணளவாக அறுபது அடி உயரமான இவ்வூஞ்சல், சுற்றுலாப் பயணிகளை பாங்கொக்கு ஈர்க்கும் முக்கியமான உல்லாசத் தலங்களில் ஒன்றாகவும் விளங்குகின்றது. தமிழர் - தாய்லாந்தாரின் மறக்கப்பட்ட தொடர்பைச் சுட்டிக்காட்டும் திரியம்பாவை பெருவிழாவின் "ஊஞ்சற்திருவிழா" கொண்டாடப்பட்ட இடமாக இது விளங்கியது என்பது குறிப்பிடத்தக்க விடயம்.
# தாய்லாந்துப் பெருவூஞ்சல்

## வரலாறு

மன்னர் முதலாம் இராமர் காலத்தில், கி.பி 1784இல் "தேவசாதன்" என்றழைக்கப்படும் இந்துக் கோயிலுக்கு முன்புறமாக, இவ்வூஞ்சல் அமைக்கப்பட்டது. இரண்டாம் இராமர் காலத்தில், மின்னற் தாக்கத்தால் ஊஞ்சல் சேதமடைந்ததால், ஊஞ்சல் திருவிழா நிறுத்தப்பட்டதுடன், 1920இல், எரிபொருள் நிலையமொன்றுக்கு இடந்தரும் வகையில் அங்கிருந்து அகற்றப்பட்டு இன்றைய இடத்துக்கு மாற்றப்பட்டு, ஊஞ்சல் திருவிழா தொடர்ந்து இடம்பெற்றது. எனினும் 1935இன் பின், ஊஞ்சலுக்கும் மக்களுக்கும் ஏற்பட்ட பெரும்சேதம் காரணமாக, ஊஞ்சல் திருவிழா முற்றாக நிறுத்தப்பட்டது. பழைய ஊஞ்சலின் பாகங்கள், தாய்லாந்து தேசிய அருங்காட்சியகத்தில் சேமித்து வைக்கப்பட்டுள்ளன.
# தாய்லாந்துப் பெருவூஞ்சல்

## திரியம்பாவை ஊஞ்சல் திருவிழா

தமிழரின் திருவெம்பாவையை ஒத்த "திரியம்பாவை" எனும் விழா, தாய்லாந்தில் சுகோதை இராச்சியத்தின் காலத்திலிருந்தே (கிபி 1238 - 1438) வெகுவிமரிசையாக இடம்பெற்று வந்திருக்கின்றன என்பதற்கான வரலாற்றுச் சான்றுகள் உண்டு. தாய் நாட்காட்டியின் முதல் மாத வளர்பிறையின் ஏழாம் நாளிலிருந்து, சிவபெருமான் திருக்கயிலையிலிருந்து பூமிக்கு எழுந்தருள்வதாகக் கொண்டு, பத்து நாட்கள் திரியம்பாவை கொண்டாடப்பட்டது. இதையடுத்த ஐந்து நாட்கள் திருமாலுக்கும் விழாவெடுக்கப்பட்டது. இந்நாட்களில் சமயக் கிரியைகளை ஆற்றி, தாய்நாட்டுப் பிராமணர்கள் சிவனை வழிபட்டதுடன், திருவெம்பாவை இருபது பாடல்களையும் பாடி வந்திருக்கின்றனர். சுகோதை, அயூத்தயா போன்ற இடங்களிலிருந்த இந்துக் கோயில்களில் இத்திரியம்பாவை இடம்பெற்ற குறிப்புகள் காணப்படுகின்றன.சிவனை மகிழ்விக்க, இந்நாட்களில் ஊஞ்சல் திருவிழா இடம்பெறுவது வழக்கமாக மாறியது.  
ஊஞ்சல் திருவிழாவில் அரசகுடும்பத்தினர் கலந்துகொள்வது வழக்கமாக இருந்ததுடன், அது, தாய்லாந்தின் பன்னிரெண்டு அரச விழாக்களில் ஒன்றாக பிரகடனப்படுத்தப்பட்டிருக்கின்றது.
# தாய்லாந்துப் பெருவூஞ்சல்

## மேலும் பார்க்க

- திருவெம்பாவை
# யட்சன் (திரைப்படம்)

**யட்சன்** என்பது விஷ்ணுவர்த்தனின் இயக்கம் மற்றும் தயாரிப்பில் 2015ஆவது ஆண்டில் வெளியாகவிருக்கும் ஒரு இந்திய நகைச்சுவை தமிழ்த் திரைப்படமாகும். ஆர்யா, கிருஷ்ணா, கிஷோர் ஆகியோர் முக்கிய கதாபாத்திரங்களில் நடித்துள்ளனர். இப்படத்திற்கு யுவன் சங்கர் ராஜா இசையமைத்துள்ளார். இத்திரைப்படம் 2015 செப்டம்பரில் வெளியாகுமென அறிவிக்கப்பட்டுள்ளது.
# தலைகீழ்த் தலை நாலணா

**தலைகீழ்த் தலை நாலணா** என்பது அஞ்சல்தலை சேகரிப்பாளர்களால் பெறுமதியானதாகக் கருதப்படும், இந்தியாவில் வெளியிடப்பட்ட அஞ்சல்தலை ஆகும். 1854ன் இந்தியாவின் முதல் வெளியீடுகள் சிவப்பு, நீலம் ஆகிய நிறங்களில் அமைந்த நாலணா பெறுமதியான அஞ்சல்தலையையும் உள்ளடக்கியிருந்தது. ஆனாலும், இவற்றின் உற்பத்தியின்போது சில அஞ்சல்தலைகளில் தலைகீழ் வழு ஏற்பட்டது. இவற்றில் அரசியின் தலை தலைகீழாக அச்சாகியிருந்தது. இது உலகின் முதல் பல நிற அஞ்சல்தலைகளுள் ஒன்று. பாசெல் புறா அஞ்சல்தலை இதற்கு 9 ஆண்டுகள் முற்பட்டது.
# தலைகீழ்த் தலை நாலணா

## நாலணா அஞ்சல்தலைகள்

நாலணா அஞ்சல்தலைகள் கல்கத்தாவில் இருந்த நில அளவை அலுவலகத்தினால் அச்சிடப்பட்டது. சட்டத்துக்கு சிவப்பும், தலைக்கு நீல நிறமும் பயன்படுத்தப்பட்டன. இரண்டு நிறங்கள் பயன்படுத்தப்பட்டன. அச்சடிக்கும்போது, முதலில் தாளில் சிவப்புநிற சட்டம் அச்சிடப்பட்டது. பின்னர் மேற்படி சட்டத்துக்குள் நீலநிறத்தில் தலை அச்சிடப்பட்டது. முதல் அச்சுப்பதிவு 1854 அக்டோபர் 13ல் தொடங்கியது.
# டிரபல்கர் ஸ்குயர்

**டிரபல்கர் ஸ்குயர்** (*Trafalgar Square*) என்பது மத்திய இலண்டனில் சேரிங்கிராஸ் என்று முன்பு அழைக்கப்பட்ட பகுதியைச் சுற்றிக் கட்டப்பட்டு, சுற்றுலா பயணிகளைக் கவர்ந்திழுக்கும் ஒரு பொது இடம். இது வெஸ்ட்மின்ஸ்டர் நகரப் பகுதிக்குள் உள்ளது. இதன் மத்தியில் உள்ள நெல்சன் தூணின் அடிப்பகுதியில் நான்கு சிங்க சிலைகள் உள்ளன.  
-
- *Trafalgar Square in history*. Philip Carter, Oxford Dictionary of National Biography, Oxford University Press. (Retrieved 30 Nov 2010)
# ஆலப்புழா கடற்கரை

ஆலப்புழை நகரத்தில் மேற்குப் பாகத்திலுள்ள கடற்கரையே ஆலப்புழை கடற்கரை என்றழைக்கப்படும். ஆலப்புழை நகரத்தின் முதன்மையான பொழுதுபோக்கிடங்களில் இதுவும் ஒன்றாகும். புகழ்பெற்ற ஆலப்புழை கடற்பாலம், ஆலப்புழை கலங்கரை விளக்கம் ஆகியவை இங்கு அமைந்திருக்கின்றன.  
இக் கடற்கரையில் பல பிரபல மலையாள, தமிழ் திரைப்படங்களின் படப்பிடிப்புகள் நடந்திருக்கின்றன. ஆலப்புழா கீழைத் தேசங்களின் வெனிஸ் நகரம் என்றும் அழைக்கப்படுவதுண்டு. ஆலப்புழா காயல் நாட்டுப் பக்கத்தில் ஏராளமான தனித்துவமிக்க விலங்குகள், பறவையினங்கள் வாழ்கின்றன. இக் கடற்கரைக்கு ஆண்டு முழுவதும் இந்தியா முழுவதிலிருந்தும், ஐரோப்பிய நாடுகளிலிருந்தும் சுற்றுலாப் பயணிகள் வருகிறார்கள்.
# பேக்கல்

**பேக்கல்** (*Bekal*) என்பது கேரள மாநிலத்தில் காசர்கோடு மாவட்டத்திலுள்ள பள்ளிக்கரை கிராமத்தில் அமைந்திருக்கின்ற ஒரு கடலோரப் பகுதி ஆகும். மாவட்டத்தின் முதன்மையான பொழுதுபோக்கிடங்களில் ஒன்றாகவும் இது விளங்குகின்றது. பேக்கல் காசர்கோடு நகரத்திலிருந்து 14 கி.மீ தெற்கில் அமைந்திருக்கின்றது. பேக்கல் என்ற பதம், வலிய குளம் (பலிய குளம்) என்ற சொல்லிருந்து உருவானதாக புகழ்பெற்ற கன்னட எழுத்தாளர் ராமநாயக் கருதுகின்றார். இப் பெயரே பேக்குளம் என்றாகி பின்னர் பேக்கல் என்றாக உருமாறியதாக இருக்கும் எனக் கருதப்படுகின்றது.  
பேக்கல் கோட்டை கேரளத்தின் மிகப் பெரிய கோட்டைகளில் ஒன்றாகும். திட்டமிட்டு வடிவமைக்கப்பட்டதாகவும் இது விளங்குகின்றது. கோட்டையில் நின்று கடற்கரையின் அழகை கண்டு ரசிக்கவும், அதன் வனப்பைக் காணவும் பெருமளவிலான சுற்றுலாப் பயணிகள் இங்கு வருகிறார்கள். கேரளத்தின் மிக முக்கியமான சுற்றுலா தலங்களில் ஒன்றாக இது இன்று மாற்றம் கண்டிருக்கின்றது. இக் கோட்டைக்குள் காணப்படும் படிகள் ஒரு சுரங்கத்தைச் சென்றடைந்து, அது அரபிக் கடலைத் தடுக்கின்ற மதிலிற்கு அப்பால் போய் இணைகின்றது. கடலருகே கோட்டையில் அமைந்திருக்கும் வட்டமான கோட்டைச் சுவர் கடலில் இறங்குமுகமாக கட்டப்பட்டிருக்கின்றது. பிரபல தமிழ்த் திரைப்படமான பம்பாயில் வருகின்ற புகழ்பெற்ற *உயிரே...* என்ற திரைப்பாடல் இக் கோட்டையிலேயே படமாக்கப்பட்டது என்பதும் குறிப்பிடத்தக்கது .
# ஆர்சனிக் முக்குளோரைடு

**ஆர்சனிக் முக்குளோரைடு** *(Arsenic trichloride)* என்பது AsCl<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது ஆர்சனசு குளோரைடு அல்லது ஆர்சனிக்கின் வெண்ணெய் என்றும் அழைக்கப்படுகிறது. நச்சுத்தன்மையுள்ள இந்த எண்ணெய் நிறமற்றது. தூய்மைப்படுத்தப்படாத மாதிரிகள் சில மஞ்சள் நிறத்தில் காணப்படலாம். கரிம ஆர்சனிக் சேர்மங்களைத் தயாரிக்கும்போது இது இடைநிலையாகத் தோன்றுகிறது.
# ஆர்சனிக் முக்குளோரைடு

## அமைப்பு

பட்டைக் கூம்பு மூலக்கூறு வடிவத்தில் C3v சீரொழுங்குடன் AsCl<sub>3</sub> அமைந்துள்ளது. As-Cl பிணைப்பு நீளம் 2.161 Å ஆகவும் Cl-As-Cl இன் பிணைப்புக் கோணம் 98° 25'±30. ஆகவும் உள்ளது. நிறமாலையியல் ஆய்வில் AsCl<sub>3</sub> நான்கு சாதாரண வகை அதிர்வுகளை வெளிப்படுத்துகிறது. அவை: ν1(A1) 416, ν2(A1) 192, ν3 393, மற்றும் ν4(E) 152 செ.மீ<sup>−1</sup> ஆர்சனிக் முக்குளோரைடில் உள்ள சகப்பிணைப்புகள் இதன் தாழ் உருகுநிலையை விவரிக்கின்றன.
# ஆர்சனிக் முக்குளோரைடு

## தயாரிப்பு

ஆர்சனிக்(III) ஆக்சைடுடன் ஐதரசன் குளோரைடைச் சேர்த்து வினைப்படுத்தி காய்ச்சி வடித்தல் மூலம் இந்த நிறமற்ற நீர்மம் தயாரிக்கப்படுகிறது.  
: As<sub>2</sub>O<sub>3</sub> + 6 HCl → 2 AsCl<sub>3</sub> + 3 H<sub>2</sub>O  
தனிமநிலை ஆர்சனிக்கை 80 – 85 <sup>0</sup> செல்சியசு வெப்பநிலையில் குளோரினேற்றம் செய்வதன் மூலமாகவும் ஆர்சனிக் முக்குளோரைடத் தயாரிக்கலாம்  
: 2 As<sub>2</sub>O<sub>3</sub> + 6 S<sub>2</sub>Cl<sub>2</sub> → 4 AsCl<sub>3</sub> + 3 SO<sub>2</sub> + 9 S
# ஆர்சனிக் முக்குளோரைடு

## வினைகள்

தண்ணீருடன் சேர்ந்து ஆர்சனிக் முக்குளோரைடு நீராற்பகுப்பு அடைந்து ஆர்சனசமிலத்தையும் ஐதரோ குளோரிக் அமிலத்தையும் கொடுக்கிறது.  
: AsCl<sub>3</sub> + 3 H<sub>2</sub>O → As(OH)<sub>3</sub> + 3 HCl  
பாசுபரசு முக்குளோரைடைக் காட்டிலும் குறைவாக ஈரப்பத்தில் பாதிக்கப்பட்டாலும் இது ஈரமான காற்றில் புகையக்கூடியதாக இருக்கிறது.  
ஆர்சனிக் மூவாக்சைடுடன் இதைச் சேர்க்கும் போது ஆர்சனிக் முக்குளோரைடு மறுபகிர்வு அடைந்து கனிம பலபடியாக ( AsOCl) நிலைமாறுகிறது. குளோரைடு மூலங்களுடன் வினைபுரியும் போது இது, [AsCl4]− எதிர் அயனிகள் கொண்ட உப்புகளை உருவாக்குகிறது. பொட்டாசியம் புரோமைடு மற்றும் பொட்டாசியம் அயோடைடு ஆகிய சேர்மங்களுடன் வினைபுரிந்து முறையே ஆர்சனிக் முப்புரோமைடு மற்றும் ஆர்சனிக் மூவயோடைடு ஆகிய சேர்மங்களைத் தருகிறது.  
கரிம ஆர்சனிக் வேதியியலில் ஆர்சனிக் முக்குளோரைடு முக்கியப் பங்கு வகிக்கிறது. உதாரணமாக முப்பீனைல் ஆர்சின் இதைக் கொண்டு தயாரிக்கப்படுகிறது:.  
:AsCl<sub>3</sub> + 6 Na + 3 C<sub>6</sub>H<sub>5</sub>Cl → As(C<sub>6</sub>H<sub>5</sub>)<sub>3</sub> + 6 NaCl
# ஆர்சனிக் முக்குளோரைடு

## பாதுகாப்பு

Arsenic compounds are highly toxic, and AsCl<sub>3</sub> especially so because of its volatility and solubility.
# மரக்காடு

**மரக்காடுகள்** என்பவை (English: Woodlands) பெருங்காடுகளை விட அடர்த்தி குறைந்த காட்டுப் பகுதிகளாகும். அங்கு அதிகளவு சூரிய வெளிச்சம் காணப்படுவதோடு, குறைவான நிழல்களே இருக்கும். இத்தகைய காடுகளில் அதிகளவிலான புதர்ச்செடிகளும், இளம்போத்தல் குட்டைச் செடிகளுமே காணப்படும். வறட்சியான காலகட்டங்களில் மரக்காடுகள் புதர்க்காடுகளாக மாறிவிடும்.  
மரக்காடுகள் காக்கப்பட வேண்டும் என சூழலியல் ஆர்வலர்கள் கூறுகின்றனர். அதற்காகக் கடுமையாக முயன்றும் வருகின்றனர். வடமேற்கு இந்தியானாவில் அமைந்திருக்கும் இந்தியானா பாலைவனப் பகுதியில் அழியும் நிலையிலிருந்த மரக்காடுகளைச் சூழலியல் ஆர்வலர்கள் மீட்டெடுத்திருக்கின்றனர்.
# புதர்க்காடு

**புதர்க்காடுகள், புதர்வெளிகள், பற்றைகள்** (English: Shrubland) என்பவை புதர்ச் செடிகள் நிறைந்த காட்டுப் பகுதிகளைக் குறிக்கும். இக் காடுகளில் புற்கள், செடிகள், வேர்த் தண்டுச் செடிகள் நிறைந்தும் காணப்படும். இவ் வகைக் காடுகள் இயற்கையாக தோன்றக் கூடியவை. சில சமயம் மனித நடமாட்டங்களின் விளைவுகளாலும் இவ் வகைக் காடுகள் உருவாகக் கூடும். தொடர்ச்சியாக புதர்கள் மண்டிக் கிடக்கும் காட்டுப் பகுதிகளாக இவை காணப்படுவது உண்டு. சில சமயங்கள் காட்டுத் தீ போன்றவைகளால் பெருங்காடுகள் அழிந்து புதர்க்காடுகளாக உருமாறிவிடுவதும் உண்டு. புதர்க்காட்டுப் பகுதிகளில் மனிதக் குடியிருப்புக்களை உருவாக்குவது ஆபத்தானது. ஏனெனில் காட்டுத் தீ பரவும் அபாயம் அங்கு எப்போதும் உண்டு.
# புதர்க்காடு

## வகைகள்

புதர்க்காடுகளில் வளரக்கூடிய தாவரங்களின் உயிர்த்தன்மையைப் பொறுத்து, அவை பல வகைகளாக பிரிக்கப்படுகின்றன. உலக வனவிலங்கு நிதியம் புதர்க்காடுகளை கீழ்கண்ட வகைகளில் பிரிக்கின்றது.  
**பாலைவனப் புதர்க்காடுகள்**  
பாலைவனச் செடிகள் அதிகம் காணப்பட்டால், மணற்பாங்கான நிலப்பரப்பையும், வறட்சியான சூழலையும் கொண்டிருந்தால் அவற்றை பாலைவனப் புதர்க்காடுகள் என அழைப்பர். இவ் வகைப் புதர்க்காடுகளில் கள்ளிச் செடிகள், முள் செடிகள் அதிகம் காணப்படும்.  
**மத்தியதரை புதர்க்காடுகள்**  
மத்தியதரைக் காடுகள், மரக்காடுகள் போன்றவைகளில் இவ் வகைப் புதர்க்காடுகள் காணப்படுகின்றன. உலகின் ஐந்து மத்தியதரை வகை காலநிலைப் பகுதிகளிலும் இவ் வகைப் புதர்க்காடுகள் அமைந்துள்ளன. பெரும்பாலும் கடற்கரைச் சார்ந்த உப்பளப் பகுதிகளில் இவை அதிகம் காணப்படுகின்றன.  
**நாட்டுப்புற புதர்க்காடுகள்**  
வண்டல் பகுதிகளில் இவ்வகைப் புதர்க்காடுகள் அதிகம் காணக்கிடைக்கின்றன. போர்த்துக்கல் நாட்டின் மத்தாஸ் பகுதியில் இவ்வகைப் புதர்க்காடுகளைக் காணலாம். புளோரிடா புதர்வெளிகளும் இவ் வகையினிலேயே அடங்கும்.  
**குட்டைப் புதர்க்காடுகள்**  
குட்டைப் புதர்ச்செடிகள், படரும் கொடிப் புதர்ச் செடிகள் அதிகம் தென்படும் பகுதிகளை குட்டைப் புதர்க்காடுகள் என்பர். மத்தியதரை வகை காலநிலைப் பகுதிகளில் இவை அதிகம் காணப்படுகின்றன.
# வார்ப்புரு:Infobox protected area/doc

This template can be used to generate an infobox for a protected area. It is part of the .
# வார்ப்புரு:Infobox protected area/doc

## Usage

These selected parameters can be used to form a completely functional infobox and the extra parameters listed below can also be added. This markup can be pasted into a new article. See below for working examples.  
;Basic usage
<div><pre></pre></div>  
;Full code  
<div><pre></pre></div>
# வார்ப்புரு:Infobox protected area/doc

## Parameter descriptions
| <code>visitation_ref</code> | Used with the visitation parameters above. Highly recommended. Specify the a citation for the visitation data using tags. |  |
| <code>governing_body
administrator
operator
owner</code> | The agency or organization which controls or owns the protected area. See below. |  |
| <code>world_heritage_site</code> | The year the protected area was designated a உலகப் பாரம்பரியக் களம். Few areas have this designation. If the article uses then this parameter should not be used. |  |
| <code>website</code> | The full URL of the official website with no formatting. For example: . |  |
| <code>url</code> | Displays a url with no label. |  |
| <code>child</code> | Set to "yes" if this infobox is embedded inside another infobox. |  |
| <code>embedded</code> | Another infobox to place within this infobox. It will show up at the bottom. It needs to have its "embed" or "child" parameter set to 1 or yes, as appropriate. | } |